Инфоурок › Химия › Презентации › Презентация на тему "Интерфаол методлар дарс жараёнида"\nЎқув жараёнида интерфаол технологиялардан фойдаланган ҳолда талабаларнинг мустақил фаолиятини ташкил этиш маҳорати ва маданияти\nИнтерактив метод ҳақида тушунча. Дидактик ўйинли дарсларни ўтказиш талаблари. Интерактив метод турлари.\nИнтерактив методлар - бу жамоа бўлиб фикрлашдан иборат деб юритилади, яъни педагогик таъсир этиш усуллари бўлиб, таълим мазмунининг таркибий қисми ҳисобланади. Бу методларнинг ўзига хослиги шундаки, улар фақат педагог ва талабаларнинг биргаликда фаолият кўрсатиши орқали амалга оширилади.\nИнтерактив методлардан фойдаланиш инновацион фаолиятдир. Инновацион фаолиятни энг муҳим масалалардан бири - ўқитувчи шахси: у новатор, сермахсул ижодий шахс, кенг қамровли қизиқиш, ички дунёси бой, педагогик янгиликка ўч бўлиши лозим.\nДидактик уйинларни ташкил этиш принциплари Ишлаб чиқаришдаги реал вазиятни моделини кўчириш ва ишлаб чиқариш динамикасини хисобга олиш.\nИшлаб чикариш жараёни ривожланиш , доимий ўзгариш характерига эга эканлигини яхши биламиз. Ана шу ўзгарувчанлик ва динамик ривожланиш ишбилармон ўйинларни ташкил этиш жараёнида албатта хисобга олиниши талаб этилади.\nКасбий фаолиятни махзунини ва шаклини хисобга олиш. Таълимнинг энг асосий вазифаларидан бири юкори малакали кадрларни етказишдир. Биз ана шу вазифани бажариш учун хар бир ихтисослик буйича узига хос булган ишбилармон уйинларни ишлаб чикишимиз зарур.\nЖамоа бўлиб иш бажаришига ўргатиш. Бугунги талаба эртага ишчи жамоасига кушилар экан у жамоанинг бир кисми сифатида маълум бир функцияни бажаради. Шу жамоанинг бошка аъзолари билан биргаликда умуммий ишни олиб боради. Шунинг учун жамоа булиб иш бажаришни урганиш хам жуда мухим.\nИкки планлилик хусусиятини хисобга олиш. Ишбилармон уйинлар ташкил этилар экан улар узида хам укув жараёнини ,хам ишлаб чикариш жараёнини акс эттиради. Бу ҳолда икки жараён устма-уст тушади ва бир-бирини тулдиради. Шунинг учун ҳам ишбилармон уйинлар икки планлилик хусусиятига эга бўлиши лозим. Бу укув жараён ва ишлаб чиқариш жараёни:\nЎқув жараёни- таълим-тарбия . ишлаб чиқаришдаги реал вазият. Иммитацион моделнинг муаммоли характерини таъминлаш.\nВАЗИФАЛАРИ Эгалланган билимларни текшириш. Янги билимларни эгаллаш ва амалиётда текшириб куриш. Касбий тайёргарлик (малака, куникма хосил килиш).\nДидатик уйинларни турлари. 1. Психотехник уйинлар. Бу гурух вокеликни имитация килишга эмас, балки биринчи галда талабанинг хотирасини, диккатини, тасаввурини, фикрлаш рефлексини, малака хамда куникмаларини ривожлантиришга каратилган уйинлардир. Улар талабаларни кобилиятларини очиш ва ривожлантиришга каратилган. Уларга куйидагиларни киритиш мумкин: Фикрлашга ургатувчи психотехник ўйинлар (органайзерлар), ролли ўйинлар, ишбилармон ўйинлар.\nОРГАНАЙЗЕРЛАР Талабаларни мустакил фаолиятини ташкил этишга каратилган схема ва жадваллар\nСИНКВЕЙН Тушунча-от 2 суздан иборат сифат 3 суздан иборат феъл 4 суздан иборат муносабат 1 суздан иборат синоним Укиш кизикарли янгилик Фикрлаш кобилиятини ривожлантиради Маънавий тарбиялашга ёрдам беради мутоала\nБ/Б/Б ( З/Х/У) БИЛАМАН\tБИЛИШНИ ХОХЛАЙМАН\tБИЛИБ ОЛДИМ 1 2 3\t1 2 3\t1 2 3\nИнсерт V- биламан (-)- тугри келмади (+) –янги ахборот ( ? )- тушунмадим V\t+\t-\t?\nОРГАНАЙЗЕРЛАР «Венн» Диаграммаси 3 объектни, тушунчани, ғояни, ходисани таққослаш фаолиятини ташкил этиш жараёнида ишлатилади.\n«Венн» Диаграммаси 2 объектни, тушунчани, ғояни, ходисани таққослаш фаолиятини ташкил этиш жараёнида ишлатилади.\nФИКР.МУЛОХАЗА.ИСБОТ ФСМУ Ф – Фикрингизни баён этинг С – Фикрингизни баёнига сабаб кўрсатинг М – Фикрингизга мисол келтиринг У–Фикрларингизни умумлаштиринг, хулосаланг\nТ- жадвал Концепцияга, воқейликка, объектга нисбатан муносабат билдириш учун қўллаш мумкин. Талабалар ушбу схемани тузиш қоидалари билан таништирилади Якка, жуфтликда ёки гуруҳ ичида схема асосида таққослаш фаолияти ташкил этилади Ягона жадвалга туширилади.\nТ- СХЕМА «Тест назорати» Ютуғи Камчилиги Ватқни тежалиши Фронтал ҳолда иш олиб бориш имкони Мантқий фикрни ривожлантириш. Баҳолаш қулай Нтуқнинг ривожлан-маслиги. Мулоқатни йўқлиги. Ҳамкорликда фао-лиятнинг йўқлиги. Педагогик муно-сабатнинг йўқлиги.\nSWOT -таҳлили S-кучли томони W- кучсиз томони О- имкониятлари Т- хавф-хатар Strengths\tWeakness Opportu- nities\tThreats\nПМИ Плюс\tМИНУС\tИНТЕРЕСНО 1 2 3\t1 2 3 1 2 3\nАВВ Алтернативы\tВарианты\tВозможности 1 2\t1. 2 1 2\t1 2 1 2\n«Нима учун» технологияси НИМА УЧУН БУ МУАММО КЕЛИБ ЧИҚДИ? муаммони аниқлаш, уни ҳал этиш, таҳлил қилиш ва режа-лаштириш жараёнида қўллаш мумкин\nМуаммонинг сабаблари аниқланади МУАММО Сабаб? Сабаб? Сабаб? Сабаб? Сабаб? Сабаб?\n«Қандай» технологияси ҚАНДАЙ ҚИЛИБ МУАММОНИ ҲАЛ ЭТИШ МУМКИН? муаммони ҳал этишнинг барча имкониятларини тадқиқ этиади ва уларни амалга ошириш усулларини ҳам ўрганади\n«Кандай» технологияси Муаммони кандай хал этиш мумкин эканлиги мухокама килинади Кандай? Кандай? Кандай? Кандай? Кандай? Кандай? Кандай?\n«БЛИЦ - СЎРОВ» ТЕХНОЛОГИЯСИ «БЛИЦ – СЎРОВ» ТЕХНОЛО- ГИЯСИ Кетма-кетликни ва изчилликни ўрнатишга қаратилган технологиядир\nБЛИЦ-СУРОВ ЖАДВАЛИ Грух баҳо-си Грух хатоси\tТўғри жавоб Якка хато Якка баҳо Жараён боскичлари « »\t« »\nКОНЦЕПТУАЛ ЖАДВАЛ ГОЯЛАР ГОЯЛАРНИНГ ЖИҲАТЛАРИ АЛОҲИДА ТАҚҚОСЛАНАДИ\nКЛАСТЕР Кластер –боғлам. Билимларни фаол-лаштиришга йўналтиради, фикрловчи жараёнга мавзу бўйича янги ассоциатив тасаввурни эркин ва очиқ жалб қилишга ёрдам беради. Ўқув машғулотининг ҳамма босқичларида қўлланилади.\nПинборт техникаси Инглизча pin-махкамлаш,bord-доска сўзларидан олинган. Муаммони ҳал қилишга оид фикрларни тизимлаштириш ва груҳлашни амалга ошириш,уюшган ҳолда ягона ёки аксинча қарама-қарши позицияни шакллантиришга имкон беради.\nПИНБОРТ ТЕХНИКАСИНИНГ БОСҚТЧЛАРИ ЎҚИТУВЧИ МУАММОНИ ЎРТАГА ТАШЛАЙДИ ВА МУҲОКАМА ҚИЛИШНИ СЎРАЙДИ. МУҲОКАМА ЖАРАЁНИДА ВУЖУДГА КЕЛГАН БАРЧА ФИКРЛАР АЛОХИДА ҚОҒОЗЛАРГА 2 СЎЗ БИЛАН ЁЗИЛАДИ. ҚОҒОЗЛАР ДОСКАГА МАХКАМЛАНАДИ. Спикерлар чиқиб, ўзаро муносабатни чизиқлар билан кўрсатадилар ва фикрларни тизимга соладилар.\nэссе Бу метод кўпинча дарснинг мустаҳкамловчи жараёнида қўллаш мақсадга мувофиқдир. Синф кичик гуруҳларга бўлинади. Гуруҳлар ўз вазифалари билан таништирилади. МАСАЛАН: назарий ва малий. Дарснинг асосий қисми ташкил қилингандан сўнг маълумотнинг тематикаси берилади ва ўқувчилар томонидан ўзларига мос тематикада эссе ёзишади. Берилган вақт ичида вазифа бажарилгандан сўнг эсселар гуруҳлар билан алмаштирилади ва текширилади.\nНомер материала: ДA-015131


Шаҳрам Ғиёсов Токиодаги олимпиадада иштирок этмоқчи\n11 Дек 2019 1203\nПрофессионал бокснинг супер енгил вазн тоифасида рингга чиқаётган Шаҳрам Ғиёсов яна ҳаваскор боксга қайтмоқда, деб хабар тарқатди GoSport.uz интернет нашри.\nМаълум бўлишича, Шаҳрам 2020 йили Токиода бўлиб ўтадиган олимпиада ўйинларида иштирок этмоқчи. Шу сабабдан у февралда Хитойда бўлиб ўтадиган олимпиада ўйинларига саралаш турнирида -69 кг вазнда иштирок этиши режалаштирилмоқда. Айни вақтда у терма жамоа билан бирга Янгиободдаги базада машғулотлар олиб бормоқда.\n«Рио олимпиадаси вақтида менинг шарафимга мадҳиямиз янграб, байроғимиз юқори кўтарилишини хоҳлаганман. Аммо бир қадам қолганда бу иш амалга ошмай қолди. Энди буни Токиода амалга оширмоқчиман. Ҳозирча спортдаги армоним Олимпиада чемпиони бўлиш, бунга ҳам етишмоқчиман», дея гапириб ўтган Ғиёсов интервьюларининг бирида.\nЭслатиб ўтамиз, Шаҳрам Ғиёсов профессионал боксда 9та жанг ўтказишга улгурган бўлиб, WBA International чемпионлик камари соҳиби ҳам саналади. Профи-боксда 15та ва ундан кам жанг ўтказган боксчиларга ҳаваскор боксда ҳам иштирок этиш учун имконият берилади.


Дарс Қуръон, ҳадис, зикру дуолар ва Аллоҳнинг исмлари ёд олинганини текшириш ила бошланди. Сўнгра ота деди: «Фарзандларим! Бугун бир ҳадис ўрганамиз. Жобир ибн Абдуллоҳ розийаллоҳу анҳудан ривоят қилинади. Расулуллоҳ соллаллоҳу алайҳи васаллам: “Тилидан ва қўлидан мусулмонлар озор топмаган киши мусулмондир”, деб айтдилар.\n(Имом Бухорий ва Муслим ривоятлари.)\nҲақиқий мусулмон Набий соллаллоҳу алайҳи васаллам билдирганларидек, бошқа мусулмонларга сўзи ва амали билан озор бермаган инсондир. Мусулмон биродарларига сўкиш, масхаралаш, ёмон сўзлар сўзлаш ила озор бермайди. Ёмон сўз Аллоҳни ғазаблантиради. Одобли мусулмон Аллоҳга итоат этади ва фақатгина яхшиликни сўзлайди. Мусулмон биродарларига қўл билан озор бермайди. Ўз биродарларини уриш ёки унинг нарсасини синдириш мусулмоннинг сифати эмас».\nФотима: «Бу дин улуғ диндир, у яхшиликка чақириб, ёмонликдан қайтаради», деди.\nМаҳмуд: «Ота! Қуръон нозил бўлиш қиссасини сўзлаб берган эдингиз. Жаброил алайҳиссаломни карамли фаришталардан бир фаришта, дегандингиз. Фаришталар ҳақида сўзлаб беринг», деди.\nОта: «Фаришталар Аллоҳнинг махлуқотлари ичида улуғ махлуқотлардандир. Аллоҳ уларни нурдан яратгандир. Улар У Зотга ҳар вақт ибодат қиладилар ва ҳар қандай ишни бажарадилар. Фаришталарнинг сони жуда кўпдир. Ҳар бир фаришта Аллоҳ унга буюрган вазифаларни бажаришга таъйинланган. Шунингдек, фаришталар мусулмон кишини Аллоҳнинг изни ила шайтонлардан сақлайди. Ҳар бир инсоннинг ўнг тарафида яхшиликларни ва чап тарафида ёмонликларни ёзадиган фаришталар бўлади. Биз олдин зикр қилган Жаброил алайҳиссалом фаришталарнинг бошлиғи бўлиб, ваҳийни набийларга етказишга таъйинланганлар. Фаришталардан Микойил алайҳиссалом ёмғир ёғишига таъйинланганлар. Исрофил алайҳиссалом қиёмат бўлганда “сур”га пуфлашга таъйинланганлар. Молик алайҳиссалом дўзах қўриқчисидирлар», деди. Азроил алайҳиссалом жон олувчидирлар.\nФотима: «Бугун Аллоҳнинг гўзал исмларидан ва тонгги-ю кечки зикрлардан қайсиларини ёдлаймиз, отажон?» деди.\nОта деди: «Аллоҳнинг гўзал исмларидан Қодийр, Қоодир, Муқтадир (ҳар бир нарсага қодир бўлган Зот), Муқоддим (истаган нарсасини муқаддам қилувчи Зот), Муаххир (истаган нарсасини орқага сурувчи Зот), Аввал (У Аввалдир, бошланиши йўқ), Ахир (У Охирдир, охири, тугаши йўқ) бор.\nТонгги ва кечки дуолардан ушбуларни ёдлаймиз:\n«Аллоҳумма фатирос самаваати вал арз ъалимал ғойби вашшаҳадаҳ Робба кулли шай’ин ва малийкаҳ, ашҳаду аллаа илааҳа иллаа анта аъуузубика мин шарри нафсий ва шарриш шайтони ва ширкиҳ».\n(Маъноси: «Аллоҳим, осмонлару ерларнинг яратувчиси, ғайб ва очиқ-ойдинни билувчи, ҳар бир нарсанинг Роббиси ва Эгаси, Сендан ўзга илоҳ йўқ, деб гувоҳлик бераман. Сендан нафсимнинг ёмонлигидан ва шайтоннинг ёмонлиги-ю ширкидан паноҳ сўрайман».)\nШу пайт осмондан ёмғир ёға бошлади ва ёмғир томчилари деразага уриларди.\nМаҳмуд: «Отажон! Очиқ айвонга чиқиб, ёмғир ёғишини томоша қилишимизга рухсат берасизми?» деди.\nОта: «Ҳаммамиз очиқ айвонга чиқиб, бу яхшиликни кўрамиз ва ёмғир ёғиш дуосини ўқиймиз», деди.\nФотима: «Бу қандай дуо, отажон?» деди.\nОта деди: «Ёмғир ёғаётганда шундай деймиз:\nاللهمَّ صَيْبًا نَافِعًا\n“Аллоҳумма соййибан наафиъан”.\n(Маъноси: «Аллоҳим, фойдали ёғдириш ила ёғдир».)\n(Имом Бухорий ва Ибн Можа ривоятлари.)\nТирик эканман, бир куни Аллоҳ раҳмат қилгур отамда..\nДарс Қуръони каримдан ёд олинганини текшириш ила б..\nОта дарсни АЛЛОҲга ҳамду сано, Муҳаммад соллаллоҳу..\nДарс Аллоҳнинг китобидан, ҳадиси шарифдан, зикру д..


Осмондан тушган юлдузлар ва Ой парчаси сотувга қўйилди - видео - 18.02.2021, Sputnik Ўзбекистон\nЭнди "осмондан тушган" юлдуз, метеорит қолдиқлари ва бошқа фазо объектларини сотиб олиш мумкин. Ғайриоддий лотлар Christie's ким ошди савдоси уйи томонидан... 18.02.2021, Sputnik Ўзбекистон\n“Космик” лотлар 260 минг долларга аукционга қўйилди.Энг оғир космик объект 130 килограммни ташкил этади. Намунанинг бошланғич қиймати 260 минг долларни ташкил этади.Аукционга қўйилган объектлар орасида Ой парчаси ҳам бор.\nnasa (ақш аэронавтика ва космикни ўрганиш миллий идораси), қуёш, ой, космос, космос, мултимедиа\nЭнди "осмондан тушган" юлдуз, метеорит қолдиқлари ва бошқа фазо объектларини сотиб олиш мумкин. Ғайриоддий лотлар Christie's ким ошди савдоси уйи томонидан намойиш этилди.\n“Космик” лотлар 260 минг долларга аукционга қўйилди.\nЭнг оғир космик объект 130 килограммни ташкил этади. Намунанинг бошланғич қиймати 260 минг долларни ташкил этади.\nАукционга қўйилган объектлар орасида Ой парчаси ҳам бор.


Қирғизистонда турмуш қуриш учун ўғирлаб кетилган қиз ўлик ҳолда топилди\nҚирғизистонда милиция ходимлари ўғирлаб кетилган 27 ёшли Айзада Канатбековани ўлик ҳолда топди. Уни ўғирлаган шахс ўз жонига қасд қилган, деб хабар қилди Бишкек ИИБ матбуот хизмати.\nҚиз 5 апрель куни Бишкекда ўғирлаб кетилган. Уч киши уни мажбуран машинага миндириб, номаълум томонга ҳаракатланган. Ушбу факт Жиноятлар ва жиноятларнинг ягона реестрида Жиноят кодексининг 175-моддаси («Шахсни никоҳ мақсадида ўғирлаш») билан рўйхатдан ўтказилди.\nБишкек яқинидаги Чуй вилоятининг Арашан ва Чокморова қишлоқлари орасидаги далада турган машинада зўравонлик билан ўлим аломатлари бўлган қиз ва пичоқ билан яраланган 36 ёшли эркакнинг жасадлари топилган.\nХабарга кўра машинани маҳаллий чўпон кўриб қолган. У полицияга машинани 5 ва 6 апрель кунлари кўрганини айтган, аммо у лойга тиқилиб қолган деб ўйлаб, 7 апрель кунигина машинага яқинлашиб, салонда аёл ва эркак жасадларини кўрган, шундан сўнг дарҳол полицияга хабар берган.\nДастлабки версияга кўра, можаро пайтида эркак қизни бўғиб ўлдирган, сўнгра ўз жонига қасд қилган.\nНикоҳ мақсадида аёлларни ўғирлаш Қирғизистонда ҳали ҳам кенг тарқалган. Ўғирланган қизни куёвнинг уйидан олиб чиқиш уят деб ҳисобланади, шунинг учун кўп ота-оналар қизларини номаълум эркак никоҳида қолдирадилар. Мамлакатда келинни ўғирлаш учун жиноий жавобгарлик мавжуд. Сўнгги йилларда, ҳуқуқ ҳимоячиларининг фикрига кўра, полицияга шикоятлар кўпайган. Илгари одамлар бундай жиноятлар тўғрисида хабар бермасликка ҳаракат қилишган.\nҚирғизистонда келинни ўғирлаш бўйича маърифий ўйин ишлаб чиқилган:


Мен ҳаётни танладим | Megadunyo.Uz\nВа дориларсиз яшашни ҳам\nЯшаш ишқи солар қалбга чўғ,\nДилни ёқар иштиёқ бирам.\nҲа, умрдан буюк неъмат йўқ,\nТирикликни ўзи бир байрам!\nҲаётни яхши кўраман…\nБунга сабаб кўп. Аммо бу туйғуни ҳис қилишим учун унинг чинакам пасту баландликларини бошимдан кечиришимга тўғри келган. Фикрларимга ҳаёт йўллари меникига ўхшаш инсонларнинг таъсири бор, лекин ўз ҳаётий тажрибам, ўз кечинмаларим, ўз хулосаларим асосида ёзаман. Уларни билдира олиш учун шукрки, қаламим бор. Умуман, берилган барча тортиқларни жуда қадрлайман.\nЧунки уларни менга Аллоҳ берган…\n“Тузалмайдиган касаллик йўқ, тузалмайдиган одамлар бор”\nИнсон табиий туғилади. Тиши ҳам табиий чиқади, табиий равишда тилга киради, ўзи қадам ташлай бошлайди, ўзи юради. Оч қолиши, еганини чиқаришигача табиий.\nҲа, ҳаммаси табиий жараёнлар: вояга етиши, вужудидаги ўзгаришлар, етуклик, куч-қувват ва ҳаракатлар. Жуфтлик эҳтиёжию насл қолдиришигача.\nТабиий равишда яна бари ортга қайтади: соч тўкилади, тиш тушади… Ўз вазифасини бажариб бўлган вужуд табиий равишда жон таслим қилади.\nБу азалдан инсоннинг вужуд даражасида ҳаётдаги йўли.\nАйтинг-чи, биронтасида дори-дармон иштирок этдими? Қайсидир жараён тиббиёт иштирокисиз рўй бермай қолиши мумкинми? Йўқ!\nУнда қандай қилиб инсоният ҳозирги даражада дори-дармонга боғланиб қолди?!\nДори билан яшаса, қувват йиғса, дори билан нафас олиб, дори билан тинчланса. Дори билан иштаҳасини очиб, дори билан ичини юриштирса, дори билан ётса, уйғонганида дорию, дорисиз ухлай олмаса. Сунъий уруғлантиришу, туғилиш тиғ билан…\nТабиий ҳаёт қаерга йўқолди?\nАҳвол шу зайлда давом этаверса, авлодларимиз сунъий бўладими ёки кимёвий?!\nТомни ямаш керак\n“Руҳни даволамай туриб, танани даволаб бўлмайди”\nҒарб медицинаси (ҳозирги тиббиёт) бизга революциядан кейин кириб келди. Унгача эса одамлар касал бўлиб ўлиб кетаверишган, дейсизми? Аксинча, одамлар соғлом ва бақувват эди. Оғир ҳолатлар (кўричак, туғруқда боланинг тескари келиб қолиши каби) учун эса Ибн Синодан мерос бўлиб келаётган шарқ табобати бор эди.\nТасаввур қилинг: уйингиз томидан чакка ўтиб полни ҳўл қилди. Артиб қўясиз. Ёмғир ёғиб, яна чакка, яна пол ҳўл, яна артиш… Кўп ўтмай, пол чирийди. Ҳадеб полни артавермай, томни ямаш керак. Дейлик, тошма ҳам шундай: дори сурасиз, йўқолади. Яна тошади, яна сурасиз. Тошма сабаби топилмагунча, белгиси йўқолмайди.\nХудди шундай, ғарб касалликнинг белгиси билан курашади, шарқ табобатида белгиси билан бирга сабаби ҳам йўқотилади. Афсуски, инсон ялқовлиги соғлик учун ҳаракат қилишдан кўра, ётган жойида оғизга таблетка ташлашни маъқул кўраяпти. Аммо организм бир дорига ўрганиб бўлгач, кучлироғини сўрайди, кейин яна кучлисини… шу тариқа фақат касалликка эмас, ҳаётга енгилади ҳам.\nҒарб медицинаси билан бирга дори-дармон бизнеси кириб келиб шу даражада қулоч ёздики, ҳар бир хонадонда “аптечка”, тана ҳароратини, қон босимини ўлчайдиган асбоблар туриши оддий ҳолга айланди.\nАҳвол шу даражага етди-ки, дориларнинг эмас, еяётган овқатларимизнинг зарари ҳақида кўпроқ гапириладиган бўлди.\nАслида эса, касаллик биз еяётган нарсада эмас, бизни еяётган нарсада.\n“Сендан ҳаракат, Мендан баракат”\n“Туяни сўрасанг, бияни беради”\nЎзбекистонда ўртача ёш 74. Отамиз эса 930 йил яшаган. Шис (а.с.) 912 йил, Нуҳ (а.с.) эса 950 йил яшагани ҳақида маълумотлар бор. Инсоният умри асрлар давомида қисқара бориб 100 га ҳам етмай қолди. Нега?\nБу ҳозирги замонда турмуш тарзимиздан ташқари онгимиздаги фикр билан ҳам боғлиқ. Узоқ умр кечирувчи авлод вакилларидан “неча йил яшамоқчисиз?” деб сўраб кўринг. “Мени отам 105 да ўлган” деб гап бошлайди ва отамнинг ёшига етсам керак, деган фикрни айтади. Ва шу инсон камида 100 ёшга боради ҳам. Пайғамбар ёшига етсам бўлди, дея 63ни кўзлаганлар мўлжалига яраша умр билан сийланади. Чунки, ҳаммаси ниятга қараб берилади.\nШу билан бирга вужуд ўз кучини онгдаги фикрга қараб тақсимлайди. Танани онг бошқаришига оддий мисол: тушлик қилмасангиз очликдан силлангиз қурийди. Рўза тутган вақтда қувватингиз шомгача етади. Чунки онгингизда “рўзаман” (яъни, кечгача ҳеч нима емайман) деган дастур турганди.\nШундай экан, планкани баландроқ олсангиз, мўлжалингизга етасиз.\n“Сен кулсанг, сен билан бутун жаҳон кулади.\nСен йиғласанг, сен билан ҳеч ким йиғламайди: бир ўзинг йиғлайсан”\nИжобий фикрлаш, хуш кайфият узоқ умр билан бирга соғлом ҳаётнинг асоси. Интернетдан “эндорфин” ҳақидаги маълумотларни топиб ўқисангиз, ишонч ҳосил қиласиз. Кайфият яхшилигида гипофиздан ажралиб чиқиб, қон билан танага тарқалувчи бу гормон жуда кўп хусусиятларга эга, жумладан организмни ёшартиришга ҳам.\nЯпонияда Сей Сенагон деган аёлни 75 ёшида жигарини операция қилишади. Шундан сўнг аёл ёшара бошлайди ва 2 йилда 30 ёшли жувонга айланди. Энг қизиғи, чоли унга ёқмай қолиб ажрашди ва 40 ёшли Тикамо исмли банкирга турмушга чиқиб, фарзандли бўлди. Япон олимлари эса жигарни ўрганиш билан овора: ундаги қайси хўжайра организмни ёшартиришга жавобгар экан?!\nАслида эса ёшариш учун ҳаёт тарзини ўзгартириш кифоя.\nҚўшни отахоннинг ёши 65 лардалигида аёли ўтиб қолиб, қаровсиз қолди. Уни маҳалладагилар ўсмир ўғли билан ночорроқ қолган, ёши 40 дан ўтган бева аёлга уйлантириб қўйишди. Орадан бир йил ўтди ё ўтмади, ҳалиги отахон ёшариб кетди. Аёли туғиб ҳам берди. Отахон энди болаларга тўй қилишим керак, деб устачилик қилиб юрибди. Мана, эндорфиннинг кучи!\nШунга ўхшаш воқеаларни кўргандирсиз ҳаётда?!\nАҳолини камайтириш усуллари\n“…Мен халқлар олдида сизларнинг кўплигингиз билан фахрланаман”\nҒарб олимларига йўқ касалликларни ўйлаб топиш, одамларга сингдириш ёқиб қолди, шекилли. Айтинг-чи, 20 йил олдин касалликлар рўйхати қанча эди-ю, ҳозир қанча? Парранда гриппи, чўчқа гриппи, ичаклар гриппи ҳам чиқди, энди ўнг томоқ ва чап томоқ грипплари ҳам алоҳида бўлиб чиқса керак.\nЭнг ёмони, климакснинг ўйлаб топилиши бўлди.\n80-йилларгача аёллар 60 ёшлардан ўтиб ҳам ҳам фарзанд кўрарди. Келини, қизи билан бирга туғруқхонага борган онахонлар ҳақида кўп эшитардик. Шу касаллик ўйлаб топилиб, ишонувчан халқ – аёлларга эълон қилинди. Улар ҳам зўрға турган экан, ишонишди-ю аввалига олтмиш, кейин эллик, бора-бора қирққа бормай она бўлиш бахтидан мосуво бўла бошлашди. Хайз жараёнининг тўхташи – қариликнинг бошланиши эканлигини хаёлларига келтирмай, аёллар климаксни кута бошлашди. Вужудни эса онг бошқаради. “Бошқа туғмайман”, деган фикри бор аёлнинг бачадони ўз фаолиятини тўхтатади.\nЭнг қизиғи, энди климаксни эркакларга ҳам сингдиришга уриниляпти. Яхшиямки, эркаклар буни ўзларига олишмаяпти, йўқса, режалаштирилганидек, аҳоли сони камайишига ўзбеклар ҳам “ҳисса” қўшган бўлишармиди!\nҲамма гап фикрда\nБир киши сафарга кетаётиб, йўлда вабони учратибди ва нега келётганини сўрабди.\n– Буйруқ бор, қишлоғингдан 5 кишининг жонини олишим керак.\nКиши то сафардан қайтгунича 5 нафар ҳамқишлоғидан айрилишидан ачиниб, йўлида давом этибди. Орадан вақт ўтиб, қишлоғига қайтса, ҳамма ёқда мотам. Вабо 100 кишининг жонини олиб кетган экан. Киши дарғазаб ҳолда вабони излаб топибди ва бўйнидан олибди:\n– Сен 5 кишининг жонини олишинг керак эди, нега 100 кишини бошига етдинг?!\nМен буйруқни тўғри бажардим, 5 кишининг жонини олдим. Қолган 95 таси қўрққанидан ўлди.\nВужудга ҳам меҳр керак\n“Одам ўз вужуди мамлакатига подшоҳлик даражасига етса,\nАллоҳга банда бўлмоққа шойиста бўлғай”\n92 ёшли инсоннинг кўз тубидаги энг нозик ҳўжайрасини олиниб, керакли моддалар билан таъминлаб турилганда, ҳўжайра яна 60 йил яшаган. Бу тажрибани ўтказган олимларнинг хулосаси шуки, инсон табиий равишда 150 йил яшаши мумкин.\nИнсонда соч, қош, киприк тўкилиб, ўрнига янгиси чиққани сингари ҳўжайралар ҳам алмашиниб туради. 2 йилда инсон ҳўжайралар даражасида бутунлай янги одамга айланади. Агар онгимизда ёшман, соғломман, деган фикр турса, заифлашган ҳўжайралар ўрнига ёш ва соғлом, “қариман, касалман”, деган фикрли танада нимжон ҳўжайралар пайдо бўлади.\nАсаб ҳўжайралари ҳам шундай. Тўғри, тикланмайди, аммо ўрнига янгиси пайдо бўлади. Қизиқсангиз, нейрогинез нималигини ўрганиб кўринг.\nАгар ҳўжайралар тикланмаганида биз ҳатто 10 йил ҳам яшай олмаган бўлардик. Ҳўжайралар тирик, улар бизни эътиборимизни қабул қилади. Ўзингизга озроқ меҳр беринг, ўзгаришни кўрасиз.\nОрганизм ўзини ўзи тиклаш хусусиятига эга. Қўлингизни кесиб олсангиз, яра ўз-ўзидан битадими?!\nСийдик ичиб юрманг!\nЭнг катта тўсиқ – қўрқув,\nЭнг катта куч – ишонч!\nСоғлом ҳаёт учун аввало ишонч керак. Ўзингизга бўлган ишонч ҳар қандай муаммони енгади. Акс ҳолда, узоқ умр учун дори-дармону ўт-ўланларга ишониб юришга тўғри келади.\nҒарб медицинаси инсонларнинг ана шу суст ишончидан унумли фойдаланаяпти. Ҳозир таркиби бир хил, номи ҳар хил дориларнинг бозори жуда чаққон. Масалан: 2-3 йил олдин гриппга қарши реклама қилинган дорилар қани? Ҳозир улар янги ном ва янги ўрамда. Ишончингизни орттириш учун нари борса, ялпиз ёки лимон таъми қўшилган, холос.\nШифокор оғир касалга “ноёб” дори кераклигини айтади. Соғликни тиклаш учун ҳар нарсага тайёр бемор шифокорга ишониб, ўша дорини излайди. Шифокор уни хориждан буюртма билан келтирилишини айтади. Бемор айнан шу доридан тузалишига ишонади. 10 дона таблетка учун фалон пул беради ҳам (одамлар арзон бўлса менсимайди). Кейин беморни атай бир хафтача куттириб, олдиндан тайёрланган ичида оддий витамин бўлган, аммо ўрами алламбало, хорижий ёзувлари бор дори берилади. Қарангки, оғир ётган бемор тузала бошлайди.\nИшонч! Инсон нимагадир қаттиқ ишонган заҳоти унда тузалиш механизми ишга тушади. Тиббиётда бу усул “Эффект Плацебо” дейилади.\nДорига ишонсангиз доридан тузаласиз, сувга ишонсангиз оддий сувдан.\nҲаёт ҳам кураш\n“Шошган қуён 8 йил яшайди, хотиржам тошбақа 200 йил”\nЭътибор берганмисиз, нега жуда кўпчилик нафақага чиққанидан кейин касал бўлишни бошлайди?\nМақсад йўқолади. Олдинлари эрталаб ишга шошиш, кун бўйи талай ишлар, ой бошию охири каби бир дунё мақсадлар йўқолган заҳоти сустлик кучаяди. Ҳаракати камайган вужуднинг эътиборталаб аъзолари сигнал бериб ўзини билдира бошлайди. Шу чоққача ишга қаратилган диққат энди вужудга қаратилади. Ва кўп ўтмай, изланган нарса топилади: касаллик қидирсангиз касаллик, бардамлик қидирсангиз бардамлик.\nЁки узоқ йиллар бирга яшаган жуфтларнинг бири оламдан ўтса, кўп ўтмай иккинчиси ҳам вафот этиши ҳаётда учраб туради. Нимагадир, ёки кимгадир илиниб ўлолмай турган инсон муроди ҳосил бўлгач, жон бериши ҳам. Ҳалқимизда бежизга “жон таслим қилди”, дейилмайди. Таслим бўлиш – ҳаётни бой бериш дегани.\nБизнинг ҳолатимиз ўй-хаёларимиз ва феъл-атворимиз билан боғлиқ. Масалан, ҳаётда қувончнинг камлиги анемияни, ғам-андуҳ силни, йўқотиш қанд касаллигини, безовталик буйрак касалликларини, кечирмаслик саратонни келтириб чиқаради. Ёки оддийгина “елкамда юк турибди, уни қилишим керак, буни қилишим керак”, деб ўйлайвериш ҳам белга оғриқ беради. Бу рўйхатни узоқ давом эттиришим мумкин…\nОдамлар шошади: тезроқ уй қурай, тезроқ тўй қилай, тезроқ мол-дунё тўплай… Бу шошиш онгимизда қарилик яқиндек акс этади, гўё “финиш яқин”, дегандек.\nХотиржам яшаган инсонгина ҳаётнинг жами гўзалликларидан баҳраманд бўлади. Хотиржамликка эга вужудга ҳеч қандай дори-дармоннинг кераги ҳам йўқ. Унга эришиш учун эса озроқ ўз устингизда ишлаш кифоя.\nХитойнинг кўплаб шаҳарларида кун бадантарбия билан бошланишини эшитиб қолиб хавас қилдим. Вужудга керакли “юк” (“нагрузка”)ни бериб турилмаса, унинг ҳаракати чекланади. Маромида ишлаб турилган ҳар бир аъзо эгасига узоқ йиллар соғлом хизмат қилади.\nТабиий соғломликка нима етсин! Унинг қадрини яхши биламан.\nҲаётни яхши кўраман!\nУни менга қайта совға қилган Эгасини ҳам.\nБлогпостдаги иқтибослар муаллифлари: Абу Али ибн Сино ва Абу Ҳомид Ғаззолий. Шунингдек, халқ афоризмларидан фойдаланилди.\nАвтор: СОҲИБА ҲАЙИТБОЕВА\nРоссиядаги энг бой ўзбек 62 ёшда\n03.05.2016 megadunyo 0\nЭнди аэропорт шарт эмас\nНима учун замонавий муносабатларни осон бузиш мумкин?


ЕРНИНГ ТАҚДИРИ НИМА БЎЛАДИ?\nОлимлар сайёрамиз келажаги борасида тадқиқот олиб бориш баробарида уни қуриб ёки музлаб ёхуд ёниб, тамом бўлади, деган фикрни илгари сурадилар.\n"Сайёрамиз тақдири қуёшга боғлиқ, - дейди пенсильвания университети профессори Жон Кастинг. - Қуёшнинг умри эса бошқа юлдузларники каби боқий эмас! Юлдузлар эволюцияси назариясига кўра, Қуёш бора-бора қайноқ ва порлоқ бўлиб боради. Бунинг натижаси ўлароқ, ер ҳам исий бошлайди. Ҳавонинг ўртача иссиқлиги Цельсий шкаласи бўйича 60 градусга етганда, муаммо бошланади. Ер борган сари сувини йўқота бошлайди. Бундай иссиқ ҳаво натижасида атмосфера таркибида 10 фоиздан 20 фоизгача сув буғи вужудга келади. У стросферага кўтарилиб, кислород ва водородга ажралади. Водород аста-секин стросферадан коинотга чиқиб кетади. Шу тариқа сайёрадаги сув миқдори камая бошлайди".\nАстрономлар воқеанинг бундай тус олишини аллақачон башорат қилганлар, бироқ улар доимо муддат борасида адашардилар. Авваллари сувнинг фожеали йўқолиб бориши 5 миллиард йиллардан сўнг юз бериши мумкин, деб таҳмин қилинган. Аммо янги ҳисоб-китобларга кўра, 1,2 миллиард йилдан кейин Ер ўз океанларидан маҳрум бўлади ва чўл-биёбонга айланади. Лекин буни Кастинг энг оптимал назария деб ҳисоблайди. Гап шундаки, ҳавонинг тез исий бошлаши ердаги океанлар, ўсимликлар, умуман, тирик мавжудот ҳаётининг асоси ҳисобланган углерод диоксид газини фаол юта бошлашига олиб келади.\n500 миллион йиллардан сўнг углерод диоксид атмосферадан эриган кўринишга ўтиб кетади ва бунинг натижасида Ердаги барча ўсимликлар ҳалок бўлади. Ўсимликларнинг йўқолиб бориши ҳайвонларнинг нобуд бўлишига олиб келади, кейин эса... Бу ҳолда бора-бора Ердаги ҳаёт буткул йўқолиб кетишини англаш учун олим бўлиш шарт эмас.\n- Агар бизнинг ҳисоб-китобларимиз тўғри бўлса, - дея ўз мулоҳазасида давом этади Кастинг, - Ерда, чамаси, 4,5 миллиард йил давомида ҳаёт ҳукм сурган, ундаги ҳаёт якун топишига яна ярим миллиард йил фурсат қолди, деб фараз қилишимиз мумкин.\nЯна бир тадқиқотчи Мичиган университети профессори воқеанинг ривожланиши икки хил маррага олиб бориши мумкин, деб ҳисоблайди: Ер ё ёниб кетади ёки музлайди!\nАдамснинг фикрига кўра, Қуёш бошқа юлдузлар каби тобора кучаяди, натижада ўлчамлари ҳам катталашади, ундан тарқалаётган газ атрофга кенг тарқалади. Табиийки, Меркурий, Венера, Ер ва Марс буткул ёниб тушадилар, эҳтимол бу сайёралар ана шу газнинг бир бўлагига айланиб кетар...\nХориж матбуот материаллари асосида Тоҳиржон ҚЎЗИЕВ тайёрлади.


Али Бобо янги қўшиқ ва клип тақдим этди » PopCorn.uz - Шоу Бизнес олами хақиқати\nАли Бобо янги қўшиқ ва клип тақдим этди\nСана: 14.08.2014 1136 қайноқ\n“Алибобо” таронаси билан шу тахаллусда ижод қилувчи ёш хонанда навбатдаги қўшиғини “Ўзбегим Таронаси” радиоси орқали тақдим этди.\nМаҳоратли шоир ва бастакор Элдор Қаюмовнинг лойиҳаси бўлган Али Бобо “Адо” номли таронасига ишланган видеоклип ҳам сайтимиз орқали эътиборингизга ҳавола этилмоқда.\n“Адо” қўшиғининг премьераси учун хонанданинг ўзи ФМ 101.00 “Ўзбегим Таронаси” радиоси студиясига ташриф буюрди. Премьерадан аввал ўтказилган суҳбат чоғида хонанда нима учун айнан “Али Бобо” тахаллусини танлаганини, ижодда кимлар билан ҳамкорлик қилаётганини, янги қўшиқ ва унга ишланган видеоклип ҳақида батафсил маълумотлар берди.\nАсл исми Зоҳид бўлган ижодкор Али Бобонинг янги қўшиғи ўзига хос йўналишда яратилганлиги билан ҳам тингловчиларнинг мақтовларига сазовор бўлди. Тингловчилар томонидан билдирилган илиқ фикрлар Али Бобонинг ижодий илҳомини янада ошириб, кайфиятини кўтарди.\nАли Бобо “Адо” номли таронасига ишланган клипи Россияда суратга олинди. Рустам Мелиев билан ҳамкорликда тайёрланган видео учун Чукоткага борилди. Бу ердаги 45 даражали совуқ ҳарорат жазирама мамлакат ижодкорлари учун бироз мураккабликларни юзага келтирди. Албатта буни клип орқали ҳис қилишингиз мумкин.\nҚаҳратон қиш нафаси ила суратга олинган клипда кийиклар ҳам иштирок этган. Бундай тасвирдаги клип суратга олиш ғояси шахсан Али Бобонинг ўзига тегишли. Санъатсевар халқимиз учун умуман ўзгача йўналишдаги видео бўлиши зарур деган хулоса билан олға қадам ташлаган ижодкорларнинг меҳнати самарасини баҳо беришингиз мумкин. Қизиқарли сюжетга эга клип сизга ҳам маъқул келса ажаб эмас.\nAbo 14 8 2014 15:09\nklip rossa qiyinchili bilan olingani bilinvotti lekin\nbobur 14 8 2014 15:18\ndaaa predstavlyayu -50 daraja\nnoza 14 8 2014 15:24\nQiyinchililaga yarasha chiqibti klip zor ekan\nAzim 14 8 2014 16:28\nDa i pesnya horoshya\nЛобар 14 8 2014 16:42\nАли бобо диган хонандани борлигини энди билибман\nGari Poter 14 8 2014 16:49\nQoshiq primyerasini radioda eshitudim,zoooormasu no eshitsa boladi. Omad\nHayot 14 8 2014 16:52\nIsimlari Ali Bobomi rostan?\n00000 07 4 2017 17:15\nАлибобо ўз жуфти халолини топдими


«500 миллион сўм зарар кўрдик». Даврон Кабулов «7 юлдуз» шоу концертининг қолдирилиш сабабини маълум қилди (видео) - Zamin.uz\n14:29 / 27.03.2021\n«Халқлар дўстлиги» саройида 1—6 апрель кунлари Даврон Кабулов томонидан «7 юлдуз» шоу концерти режалаштирилган эди.\nДаврон Кабулов «Дарё» мухбири Феруз Муҳаммадга берган интервьюсида ушбу дастурнинг қолдирлиш сабабларини маълум қилди.\n- «7 юлдуз» деб номланган янги лойиҳамиз бўйича бир эълонни етказиб қўймоқчиман. «Халқлар дўстлиги» саройида 1—6 апрель кунлари бўлиб ўтиши режалаштирилган «7 юлдуз» концерт дастури сентябрь ойига қолдирилди.\n«Нима сабабдан апрель ойида бу концерт бўлиб ўтмайди», деган савол, чипталарни харид қилишга улгурган томошабинлар орасида бўлиши табиий. Жуда кўп юртдошларимиз бу лойиҳага катта қизиқиш билдиришаётганди. Буни кассага келаётган талаблардан ҳам билса бўларди. Очиғини айтаман, ўзимиз ҳам уйғонишга, кўзимизни очишга, бу нарсани ҳазм қилишга ҳаракат қиляпмиз, лекин бу ҳолат қийин бўлмоқда. Худо хоҳласа бу концерт апрелда бўлмаса, сентябрь ойида янада пухта тайёргарликлар билан, албатта, бўлади.\nКонцертни бекор қилишимизнинг сабаби бор. Республика махсус комиссиясининг қарори эълон қилинди. Унга кўра оммавий тадбир, концертлар, тўйлардаги чеклов яна қайтмоқда. Хусусан, концертларда томошабинлар умумий сонининг 50 фоизига рухсат берилиши ҳақида қарор қабул қилишмоқда.\nФурсатдан фойдаланиб, Республика махсус комиссиясидагиларга, мутасаддиларга бир илтимос билан юзланмоқчиман. Бу гапларни шаҳар оммавий тадбирларни ўтказиш йиғилишида ҳам айтиб ўтгандим, ҳозир эфирда ҳам айтмоқчиман. Бу ёмон маънода ёки танқид қилиш маъносида эмас. Агар имкони бўлса шундай қарорларни қабул қилишдан аввал, концерт ташкилотчиларининг фикрини озгина инобатга олишса зўр бўларди.\nОчиғини айтсам олдин 100 та одам концерт ташкилотчилиги билан шуғулланган бўлса, уларнинг ярми ҳозир бу соҳани йиғиштирди, бу фаолиятдан кетмоқчи бўлганлар қанча. Чунки ташкилотчиларга зарбанинг кетидан зарба бўлмоқда. Ҳар бирининг қанча ходими бор, бир йил давомида уларни ўз чўнтакларидан ушлаб туришга ҳаракат қилинди.\nБош вазиримизнинг шахсан ўзлари бу нарса билан шуғулланиб, «одамларга яхши кайфият улашиш керак», деб, қайғуриб «Халқлар дўстлиги» саройига келиб, вазиятни ўрганиб, концертларни ўтказиш ҳақида топшириқ берди. Уларга раҳмат айтмоқчиман. Лекин вақт ўтганидан сўнг комиссиянинг қарори билан яна 50 фоиз томошабинга рухсат бермоқда.\n«Халқлар дўстлиги»да 50 фоиз томошабин учун концерт қилиш жуда қийин, бу амалда уддалаш жуда қийин бўлган вазифа. Бунақа қарор қабул қилишдан аввал бир оғиз «шароитларинг қанақа», деб сўрашганда яхши бўларди.\nТомошабинлар ҳар қайси вилоятдан келади. «Халқлар дўстлиги» саройи маъмурияти ҳар икки ўриндиқдан биттасини скочлаб қўйишга мажбур, уларни ҳам тўғри тушунаман, улар қарорнинг ижросини таъминлаш учун шундай қилишга мажбур. Эр-хотин қайсидир узоқ вилоятдан концертга келадиган бўлса, «ака сиз кундузи келинг, келинойим кечқурун келадилар», деймизми. Бу яна тартибсизликка олиб келмайдими. Жабрланадиган фақат битта томон бор, у ҳам бўлса ташкилотчидир.\nЎтган йилги концертларнинг рекламасида жиддий зарар кўрган ташкилотчилар, ундан ташқари қўшимча харажатларни қилишга мажбур бўлмоқда. Янги тартиб бўйича ҳар битта саҳнадаги ва саҳна ортидаги иштирокчи коронавирусга тест топшириши мажбурий қилиб қўйилган. «Миллион» жамоаси шу тест учун 25-30 миллион сўм тўлади, бу, умуман, назарда тутилмаган харажат эди.\nТомошабинларга қулайлик бўлсин, «чиптага пул сарфладик, бир йил кутдик, энди ниқоб ҳам сотиб олишимиз керакми», дейишмасин, деган фикрда текинга ниқоб ҳам тарқатдик.\nЎтган йилги рекламамиз ҳавога учиб кетди. Рекламанинг ўзидан 320 миллион сўм зарар кўрдик. Баннер илдик, телеканалда реклама қилдик, уларга бориб «пулни қайтариб бер», десам улар бу гапга кўнишмайди-ку.\nБирорта одам келиб «сен қанақа зарар кўрдинг, кел, бир учуни биз ҳам кўтариб юборамиз», деган гапни айтмайди. Товон пули ҳақида ҳам гап йўқ, шунчаки «тўхтатиб қўяйлик, бўлди», дейишмоқда.\nОдамларни яхши дам олиши учун, қизиқарли лойиҳа қилиш учун ҳаракат қилиб турсак, бу ёқдан бунақа ҳолат бўлиб турибди.\nШундай ҳолатларда Республика махсус коммиссияси бир оғиз, ҳеч бўлмаганда «Халқлар дўстлиги» саройида энг кўп концерт қўядиган ташкилотчиларни чақириб, «шундай қарорга келяпмиз, нима дейсизлар», деганида ҳеч бўлмаганда, иложи йўқ вазиятимизни тушунтирган, шунга қараб йўл тутган бўлардик. Ҳозир ҳамма ташкилотчининг дарди ичида.\nШу иккита концерт, яъни «Миллион»нинг ўтган йилги қолдирилган ва бир йил кейинга қолдирилган концерти, «7 юлдуз»нинг қолдирилиши оқибатида компаниямиз 500 миллион сўмдан ортиқ зарар кўрди, дейди «Миллион» жамоаси сардори, «7 юлдуз» шоу дастури ташкилотчиси Даврон Кабулов.\nМаълумот учун, «7 юлдуз» шоу концертида Ўзбекистонда хизмат кўрсатган артист Тоҳир Содиқов, Райҳон Ғаниева, хонандалар Муниса Ризаева, Шоҳруҳхон, Шоҳруҳ реппер каби хонандаларнинг чиқиши маълум қилинган бўлиб, қолган икки санъаткорнинг кимлиги сирлигича қолмоқда. “Замин” янгиликларини “Youtube”да кузатиб боринг\nЯнгиликлар » Маданият » «500 миллион сўм зарар кўрдик». Даврон Кабулов «7 юлдуз» шоу концертининг қолдирилиш сабабини маълум қилди (видео)


22 February 2016 - 6:00\nТарих қайта бошқадан эврилаётган замонлар эди. Халқ ичида, уйғонаётган томон билан ғафлатга ботган томонда фарқ вужудга кела бошлаган эди.\nБиз, Озодлик ва Ҳурлик истаб ўртага чиққан бўлсак ҳам, эртага ўзбек давлатчилиги қандай мафкура асосига қурилади, миллат қайси ғоя атрофида бирлашади, ўйлаб кўрмаган эдик.\nЎйлаб кўриш нари турсин, бу нарсалар етти ухлаб тушимизга ҳам кирмаган эди.\nАлбатта, китоблари ёқилиб, даҳолари ўлдирилган, масжид-мадрасалари отхонага айлантирилиб, миллий қаҳрамонлари “босмачи”га чиқарилган бир халқ вакилларининг бундан ортиғига ақли етмасди.\nЯна, биз коммунистик мафкура асосида таълим-тарбия кўрган, ўз тарихидан узилган бир миллатнинг бахтиқора авлодлари эдик. Биз ўтмишимиз ва келажагимизга, ҳатто кўзгудаги аксимизга ҳам русларнинг назари билан қарашга кўникиб қолган эдик.\nЎзимизники бўлса ҳам, оғзимиздаги тилимиз, русларнинг қарашларини талқин қилар, қулоқларимиз русларнинг қулоқлари каби, уларнинг эшитиши мумкин бўлган нарсаларни эшитишга мослашган эди.\nБу қулоқлар, бошқа ҳар қанақа гап-сўзларни эшитиб қолса, айниган овқатдан заҳарланган меъда сингари шууримизда фикрлар чувалиб, миямизда қотиш рўй берарди.\nБу хусусиятларни жуда эрта англаб етган Муҳаммад Солиҳнинг икки кўринмас ўт орасига тушиб ёнаётганини, биз ҳайъат аъзолари ҳеч биримиз, ўшанда пайқамаган эдик.\nБиз Болтиқ бўйи республикалари, Белорус ёхуд Украина ҳолатида бўлганимизда ҳам, мустақиллик йилларида дуч келган муаммоларимизнинг тўқсон тўққиз фоизига учрамасдик.\nНомлари келтирилган республикалар, биз кечган зулматлардан кечганларида эди, уларнинг ўн жонларидан бир жонлари ҳам қолмасди.\nМуаммо, миллатга тегишли эмасди. Ҳамма бало, ўзбек зиёлиларининг савияси даражаси билан боғлиқ эди.\nБу муаммони Туркистон республикалари орасида, битта Қозоғистон президенти Нурсултон Назарбоев элас-элас англади ва шу озгина “англаш” хам халқнинг зиёли қатламини ўстиришга, уларнинг орасидан шахслар етишиб чиқишига имкон берди.\nБу билан у қозоқ халқининг маънавий ўзанларига тоза қарашлар олиб киришга мувафақ бўлди, қозоқларнинг миллат сифатида, дунё халқлари орасида ўзлигини намойиш этишига эришди.\nҲа, унинг мухолифат сафларидаги шахсларни ҳаддан ортиқ жиловлаб тургани ҳам бор гап. Лекин “ўтиш даври”да Нурсултон Назарбоев каби шахсларга миллатнинг катта эҳтиёжи борлигини соқит қилиб бўлмайди.\nЎзбекистонда эса миллатнинг эмас, президент Каримовнинг эҳтиёжлари ҳисобга олинади.\nМустақиллик Каримов онгида ҳеч нимани ўзгартира олмагани сингари, ўзбек халқининг ҳам мустақиллик йилларида ҳар жиҳатдан орқага кетгани – мустабид дунё қарашининг бир нуқтада қотиб қолгани билан боғлиқ…\nҲа, ўша йилларда иймон билан иймонсизлик, эътиқод билан эътиқодсизлик орасида кўринмас жанг бошланган эди. Бу, ҳалигача ҳам давом этяпти. Мусобақа кун-кундан авж нуқтасига кўтарилиб бормоқда.\nБу урушни ичимиздаги жуда камдан-кам кимсалар, ўз вақтида англаган бўлиши мумкин.\nМен ўзим ҳам бу ҳолатни бир-икки йил ўтиб тушуна бошлаган эдим…\nХуллас, “Бирлик” майдонга кўкрак кериб чиққан 80-йиллар охирида ҳам, ҳар қарич тупроғини кафтга олиб сиқса қон томадиган Туркистон, ҳали ҳам хоинларнинг оёқлари остида топталарди. Юз эллик йил олдин бошланган рус босқини, маҳаллий миллатлар орасидан чиққан оғмачилар тимсолида, айни юқори чўққисига кўтарилётган даврлар эди.\nНазаримда, Манқурт образини яратган Чингиз Айтматов, биринчи навбатда тепада Ислом Каримов ва пастда Абдираҳим Пўлатовга ўхшаганларни назарда тутган бўлса керак…\n“Бирлик”нинг биринчи дастурида “моддий ва маънавий” бойликларни асраб-авайлашга, атайлаб урғу берилган эди. Бу халқ оёққа қалққанча тузумнинг жиғига тегмаслик учун бир парда эди, холос.\nМуҳаммад Солиҳнинг хонаси Ёзувчилар уюшмасининг иккинчи қаватида жойлашганди. У “Бирлик”нинг мақсади ҳақида тор доирада аниқ ва лўнда қилиб бир гапни гапирганди.\nЎша суҳбатда Зоҳир Аълам, Аҳмад Азам, Усмон Азим, Абдираҳим Пўлатовлар билан мен ҳам бор эдим.\nАлбатта, мен бунақа муҳим гап-сўзлар айтиладиган тор даврага чақирилмас эдим. Ўшанда, қандай қилиб бу йиғиннинг иштирокчиси бўлганимни, ҳалигача тушунмайман.\n“Албатта, ҳаракат дастуридаги гап-сўзларнинг аксари, тузумни чўчитмаслик учун, атай силлиқ қилиб ёзилган. Бунинг замирида Миллий Озодлик учун кураш ётади. Зотан, биз Миллий Озодликка эришмас эканмиз, маънавиятимизни ҳам, моддий бойликларимизни ҳам ҳеч қачон қутқариб қололмаймиз. Буни, ҳозирча ҳаракат аъзоларига очиқ айтмасак ҳам, ўзимиз яхши билиб олишимиз шарт”, деган эди Муҳаммад Солиҳ.\nМуҳаммад Солиҳ табиатан камгап одам эди.\nУ “зотан” деган сўзни кўп ишлатарди.\nЎша кунги тор даврадаги йиғилишда ҳам, у ўн дақиқада ичида “зотан” сўзини ўн етти марта ишлатган эди. Мен, буни ичимда санаб турардим.\nУ муҳим деб ҳисобланган мавзудан ташқарида, бир оғиз ҳам ортиқ гапирмасликка ҳаракат қиларди. Албатта, у атайлаб, ўзини шунақа тутмасди. Унинг феъли ўзи шунақа эди.\nАҳмад Аъзам кабилар ўзини бошқалар кўзида, унга яқин кўрсатиш учун ул-бул, деб луқма ташласа, у икки оғиз гап билан гапга нуқта қўярди.\nАммо у шундай гапларни ҳам манфаат нуқтаи-назаридан айтилаётган гап деб эмас, чин юракдан айтилаётган гап деб қабул қиларди.\nОртиқча гап-сўзларни суймаслигини, у иложи борича суҳбатдошига очиқ билдиришни хоҳламаса ҳам, унинг ичида ғижингани, тажанглаша бошлагани қиёфасида акс этарди.\nБилмаган одам унинг бу ҳолини қўполик ёхуд менсимаслик деб қабул қилса-да, уни яқиндан биладиганлар Муҳаммад Солиҳнинг самимиятидан ҳеч қачон шубҳа этмасдилар.\nАҳмад Аъзам кабилар, унинг феълини яхши ўрганиб олган эди…\nЗоҳир Аълам тажанг ва қайсар одам эди, билган нарсасини, юзинг-бетинг демай, гапириб юбораверарди. Аммо, у ўзининг ноҳақлигини сезиб қолса, дарров таслим бўларди. Ғазаби юзига тепчиб турган одамга ўхшаб кўринса ҳам, у кўнгли бўш бир кимса эди. Хиёнаткорларни ёмон кўрарди, тутган йўлидан чекинмасди.\nУсмон Азим хаёлларига кўпроқ ишонар, у ақлдан кўра кўпроқ шамалар билан иш кўрарди. Ғояга, дўстларга хиёнат қилишни разил бир нарса деб билса ҳам, уни ҳавойи хаёлари кўп чалғитарди.\nАбдираҳим Пўлатов жамоада бутунлай янги бир одам бўлгани учун ҳам, ўзини жуда эҳтиёткор тутар, ҳар бир сўзини бир кун илгари тузиб чиққан режаси асосида, чертиб-чертиб ишлатарди. Бегона ошхонага кириб қолган мушук сингари ҳайъат аъзолари орасида қадамини пайпаслаб, санаб босар, қулоқларини динг қилиб, киприк қоқмасдан ҳар томонни кузатиб турарди. Унинг кутмаганда, бошига қўнган “бахт қушидан” умиди жуда катта эди.\nУ ўшанда, Муҳаммад Солиҳнинг кабинетида ҳам фикрини очиқ айтмаганди.\nПастга тушгандан кейин Аҳмад Аъзамга: “Бизнинг озод бўлганимизга юз йил бўляпти, Муҳаммад Солиҳнинг хабари йўқ, шекилли. Қўл-оёғимизни ҳеч ким боғлаб қўймаган. Биз тенглар ичида тенг бўлиш учун курашишимиз керак” – деган эди.\nУ бунақа қалтис гапларни Аҳмад Аъзамдан бошқа бировга айтиб бўлмаслигини яхши биларди.\nАҳмад Аъзам ҳам кулимсираб: “Ўз оти билан айтсак, руслар бизларни босиб олган” – дея жавоб қайтарганди.\n“Демак, русларнинг ҳозирда Афғонистонда олиб бораётган уруши ҳам босқинчилик уриши экан-да?” – деганди Абдираҳим Пўлатов ҳайратини яширмай.\nАҳмад Аъзам ҳам: “Худди, шундай!” – деб жавоб қайтарганди.\nҲолбуки, Аҳмад Аъзам жавобни қатъият билан қайтарганда тўғри бўларди.\nАҳмад Аъзам босқинчилар тарафида турган энг хавфли душман билан юзма-юз турганини яхши билиб турарди. Боз устига у душман “Бирлик” ҳаракатининг етакчилигига даъвогарлик қилаётган бир кимса эди.\n“Руслар бизга маданият олиб келмаганда, бизлар ҳам ўша афғонларга ўхшаб, оқ кўйлак-оқ иштонда ҳар кун кетимизни беш марта ювиб, дунёда итнинг кейинги оёғи бўлиб қолиб кетардик!” – деганди Абдираҳим Пўлатов ҳам фикрини ишонч билан давом қилдириб.\nУлар, қарийиб бир соатдан кўп баҳслашгандилар.\nЮзидан кулгу, лабидан табассум аримайдиган Аҳмад Аъзам уни ўзича тарбиялмоқчи бўларди.\n19-апрелда бўлиб ўтган намойишда ҳам Абдираҳим Пўлатов, юқоридаги қарашлари асосида маъруза ўқиган эди.\nМуҳаммад Солиҳнинг Миллий Озодлик хусусидаги эслатмаси, унинг қулоғининг бу ёғидан кириб, у ёғидан чиқиб кетган эди.\nУ конфедерация тарафдори бўлиб, ўзбекни ягона оила – Совет иттифоқи таркибида бахтли қилмоқчи эди. “Озодлик” деганда Шароф Рашидов, Инъомжон Усмонхўжаев ва ўша дамларда Ўзбекистон компартиясининг биринчи котиби бўлиб ишлаётган Рафиқ Нишонов жойлашган бинонинг суврати, унинг кўз олдига келарди…


Техника сизга “сиз” деб мурожаат қилсин.\nАтрофда содир бўлаётган ҳар бир нарсани англаш доимо ёқимли. Ҳар куни дунё тезлик билан ўзгармоқда, янги технологиялар пайдо бўлмоқда, мулоқот қилишнинг янги услублари пайдо бўлмоқда ва барча соҳалардан хабардор бўлиш эса қийинлашиб бормоқда. Аммо янги технологиялар қанчалик мураккаб бўлмасин, асосийси – интерфейсни интуитив тушунишдир. Бирон бир қийин вазифани тасаввур қилиб кўринг: тан олишимиз керак, исталган натижага эришиш учун уни ўзи нима эканлигини, қай тартибда амалга ошириш лозимлигини тушунишимиз вазифани осонроқ бажаришимизга имкон беради.\nLG Electronics (LG) компанияси оддий ва қулай фойдаланиш учун мураккаб технологияларни яратади. Тахминимизча, бирон бир гаджетни ишлашида қанчалик катта сондаги турли микросхемалар ва бошқа компонентлар бириктирилиши ҳақида ҳамма ҳам ўйлаб кўрмайди. Муҳими – натижа. Буни эса LG жуда яхши уддаламоқда.\nҲар қандай техникани сотиб олаётганда биринчи навбатдаги мақсад – қулайлик, осон ишлатиш, фойда ва оддийлик. Бу барча афзалликлар сизларга техникани қандай созлаш, бошқариш, у билан қандай қилиб максимал даражада самарали ва фойдали ишлаш ҳақида оддий тушунча бериши мумкин.\nLG компанияси совитиш ва иситишдан ташқари сиз нафас оладиган ҳавони тозаловчи кондиционерни яратди. Ҳаво тозаловчи функцияли LG DUAL COOL'да ақлли РМ 1.0 датчиги ўрнатилган бўлиб, у реал вақт режимида ҳаводаги 1 микрометргача бўлган ифлослантирувчи моддаларнинг концентрациясини кузатиб боради. Ишончлилик ва чидамлилик мақсадида DUAL Inverter Compressor™ ўрнатилган бўлиб, компрессорга 10 йилгача кафолатланган хизмат қилиш муддатини беради. Икки томонлама инверторли компрессор туфайли кондиционер самарадорлиги ошган, яъни совитиш тезлиги 40 фоизга ортиб, энергия сарфлаш эса 70 фоизгача қисқарган.\nLG DUAL COOL кондиционери ўз эҳтиёжларига қараб осон мослаша олади. Пультдан бошқара туриб, сиз турли иш режимларини танлашингиз мумкин. Масалан: қулай уйқу режими автоматик ҳолда 3 турли функцияларни созлаган ҳолда (тўғридан тўғри тушмайдиган ҳаво оқими/7 соатдан сўнг ўчиш/уйқу давомида майин шамол таратиш мантиғи) уйқу учун максимал қулай микроиқлимни таъминлаб беради; тезкор иситиш – тўрт томонлама автоайланиш атрофдаги муҳитни инобатга олган ҳолда ҳаво оқимини созлайди ҳамда яшаш жойларида илиқ ҳавони оптимал тақсимланиши ва тезроқ исишини таъминлаб беради; Jet Dry – намлиги юқори бўлган хоналарда майинликни таъминлаш ва ортиқча намликни йўқотиш учун ҳавони қуритишни асосий вазифага қўяди. Шунингдек, пульт орқали ҳаво оқими, мисол учун, ўйнаётган болаларга қарата йўналтирилмаслиги учун 6 даражали тўсқичларни бошқариш мумкин.\nЮқоридагилардан ташқари, ҳаво тозаловчи функцияли LG DUAL COOL кондиционерини LG ThinQ технологияси орқали ақлли уйга улаш мумкин. LG компаниясининг ақлли уй технологияси унга уланган мосламаларни масофадан турган ҳолда бошқаришга имкон беради. Сизнинг эндиликда ёқиш/ўчириш, фильтр ҳолатини текшириш, ҳафта ичида иш тартибини дастурлаш (яъни сиз ҳафта давомида ҳар бир кун учун кондиционер қайси вақтда хонани иситиш ёки совитиш учун ёқилиши кераклиги бўйича аниқ параметрларни қўйишингиз мумкин) имконингиз бўлади. LG ThinQ иловаси сизнинг геомаълумотларингиз ҳамда OccuWheather'даги ҳаво ҳақидаги тахминлар асосида сизга совитиш ёки иситишни ёқиш шарт-шарт эмаслигини кўрсатади. Масалан, шаҳарда ҳаво ҳарорати юқори, тахминан нолдан 35°С юқорида бўлса, сизга қайтгунингизга қадар уйингиз муҳити шинам ва қулай бўлиши учун хонадаги кондиционерни совитиш режимига созлаш таклифи билан сизнинг телефонингизга эслатма келади. Шунингдек, сервис марказларига бормай ёки уйга мутахассис чақирмай ўз техникангизни диагностика қилиш имкони ҳам мавжуд.\nТехникангиз сиз учун имкон қадар узоқроқ хизмат қилиши учун ҳар доимо маиший техникалар ишлатиш бўйича қўлланма ва тавсияларга амал қилинг.


7 апрелдан 8 апрелга ўтар кечаси Бароат кечаси. Бу кечада қандай амаллар қилинишини биласизми? - Darakchi\nЖАМИЯТ 07.04.2020, 08:35\nМуборак Рамазон ойи келишидан олдин Расулуллоҳ соллаллоҳу алайҳи васаллам белларини ибодатга маҳкам боғлар эди. У зот одатдаги ибодатларига қўшимча яна ибодат қилар эди. Нафақат ўзлари, балки умматларини ҳам бунга жалб қилар эди.\nУ зот соллаллоҳу алайҳи васаллам муборак Рамазон ойига тайёргарлик кўриш учун шаъбон ойининг ўн бешинчи кечасида ибодат қилишга ва унинг кундузида рўза тутишга тарғиб қилган. Бу борада фақат тил ила тарғиб қилиш билан кифояланмасдан, балки соллаллоҳу алайҳи васаллам амалий тарзда ўзлари ҳаммадан олдин бу майдонда намоён бўлар эди. Чунончи, бу ой келиши билан у зотнинг ибодатларида одатдан ташқари ўзгариш кўзга ташланар эди. Буни Оиша онамизнинг ривоятларидан билиб олсак ҳам бўлади.\nОиша онамиз айтдилар: “Мен Расулуллоҳ соллаллоҳу алайҳи васалламнинг бошқа ойларда шаъбон ойидаги каби кўп рўза тутганларини кўрмадим” (“Саҳиҳи Муслим”).\nҲазрати Расулуллоҳ соллаллоҳу алайҳи васалламнинг шаъбон ойида кўп рўза тутганларга далил қилиб, аллома имом Нававий бу ойда рўза тутишни суннат деб айтганлар.\nШарафли шаъбон ойида фазилати улуғ ва муборак бир кеча бор. Бу ҳақда ҳадиси шарифларда тўлиқ маълумотлар келган. Уларни ўрганиб, ҳаётимизга татбиқ этиш биз мусулмонларнинг вазифасидир. Унда бизлар учун икки дунё саодати бор.\nАбу Бакр Сиддиқ розияллоҳу анҳудан ривоят қилинади: “Набий соллаллоҳу алайҳи васаллам айтдилар:\n“Аллоҳ таоло шаъбоннинг ўн бешинчи кечаси дунё осмонига (Ўзининг шаънига мувофиқ) тушади ва Аллоҳга ширк келтирган ва қалбида гина, кудурат бор кишидан бошқа барчани мағфират қилади”.\nРасулуллоҳ соллаллоҳу алайҳи васаллам “(Эй Оиша) бу кеча қандай кеча эканини биласизми?” дедилар. Мен “Аллоҳ ва Унинг Расули билувчироқ”, дедим.\n“Бу шаъбоннинг ўн бешинчи кечасидир. Аллоҳ азза ва жалла бу кеча Ўзининг бандаларига раҳмат назари билан қарайди ва мағфират сўровчиларни мағфират қилади, раҳм сўровчиларга раҳм қилади, дилларида мусулмонларга нисбатан гина, адоват сақловчи кишилар қандай бўлса, шундай ҳолатда қўйиб қўяди”, дедилар.\n“Қачон Шаъбоннинг ўн бешинчи кечаси бўлса, унинг кечасини бедор ўтказинглар, кундузининг рўзасини тутинглар. Чунки ўшанда Аллоҳ қуёш ботиш пайтида дунё осмонига тушади ва то тонг отгунича “Қани, истиғфор айтувчи борми, уни мағфират қиламан. Қани, ризқ сўровчи борми, унга ризқ бераман. Қани, балога учраган борми, унга офият бераман. Қани фалон, фалон (дейди)” дедилар”.\nИбн Можа ривоят қилган: “Расулуллоҳ соллаллоҳу алайҳи васаллам\n“Бешта кечани ким тирилтирса (бедор ўтказса), жаннат унга вожиб бўлади – тарвия, арафа, қурбонлик, фитр ва шаъбоннинг ўн бешинчи кечаларидир”, дедилар.\nҲадиси шарифда санаб ўтилган кечалар:\nСаккизинчи зулҳижжа кечаси;\nТўққизинчи зулҳижжа кечаси;\nҚурбон ийди кечаси;\nФитр ийди кечаси;\nЎн бешинчи шаъбон кечаси.\nУшбу бешта кечанинг бири бароат кечасидир. Бу улкан фазилат ва саодатга тўла кечада Мавлоимиз Аллоҳ таоло “Сўранглар! Сўрганларингизни беришга тайёрман”, дейди. Шунинг учун у кечани бедор ўтказиб, дуолар қабул бўлади, деган эътиқодда дуо қилишимиз лозим.\nМуфтий Муҳаммад Шафиъ раҳматуллоҳи алайҳ айтадилар: “Юқоридаги ҳадислардан бу кечанинг фазилатлари маълум бўлганидек, мусулмонларга бу кечада қуйидаги амалларни қилиш суннат экани маълум бўлади:\nКечани бедор ўтказиб, намоз ва зикр, тиловатга машғул бўлиш;\nАллоҳ таолодан мағфират, оқибат ва ўзининг дунё-ю охиратдаги мақсадларининг ҳосил бўлишини дуо қилиб сўраш”.\nБундан маълум бўладики, ушбу кеча учун бирор хос ибодат тайин қилинмаган. Кимнинг кучи қанча вақт Аллоҳ таолони ёд этишга қодир бўлса, ўшанча вақтни Қуръон ва ҳадис тиловати билан ёки уларни эшитиш билан ўтказиш лозим.\nДемак, қайси ибодатни қилиш осон бўлса, ўша қилинади. Бароат кечасида ўқиладиган нафл намозлар бирор ҳайъатга эга эмас (яъни биринчи, иккинчи ракъатларида фалон-фалон суралар ўқилади, дейилган жойи йўқ).\nБароат кечасининг қайси қисмини бедорликда ўтказиш афзал?\nБу борада Ашраф Али Таҳонавий раҳматуллоҳи алайҳ қуйидагиларни айтадилар: “Шу ўринда\nкечанинг қайси бирида туриш зиёда фазилатли экани ҳақида Қуръон ва ҳадисда баён қилинган. Уларга кўра кечанинг охирида бедор бўлиш мушкул ва энг фазилатлидир. Чунончи, Аллоҳ таоло бу ҳақда шундай дейди:\n«Албатта, тунги ибодат салмоғи кўпроқ ва қироати тўғрироқ бўлур» (Муззаммил сураси, 6-оят).\n“Нашиатул лайл”ни “Жалолайн”да бир ухлаб тургандан кейин ибодатга қоим бўлиш дейилган. Чунки бу вақтда туриш машаққатли бўлиб, у вақтда қилинган ибодат жуда қадрли бўлади. Ушбу ҳақиқат мазкур суранинг охирги оятидан ҳам маълум бўлади:\n«Албатта, Роббинг кечанинг учдан биридан озроғини, ё ярмини, ё учдан бирини қоим бўлиб ўтказаётганингни ва сен билан бирга бўлганлардан ҳам бир тоифа (шундай қилаётганларини) биладир. Ва Аллоҳ кечаю кундузни Ўзи ўлчайдир. У сизларнинг буни ҳеч уддалай олмаслигингизни билиб, сизларга (енгилликни) қайтарди. Энди Қуръондан муяссар бўлганича қироат қилинглар” (Муззаммил сураси, 20-оят).\nБедор ўтказиш керак бўлган кечаларда бедор бўлиб, ибодат билан машғул бўлиш мустаҳаб амалдир. Шунинг учун бу амални ўз хонадонида оила аъзолари билан қилиш яхши ва аълодир. Ушбу кечаларни бедор ўтказиш учун масжидларда тўпланиш мумкин эмас. Фақиҳлар фазилатли кечаларда, жумладан, бароат кечасида масжидларда тўпланишни макруҳ санаганлар.\nБароат кечасида (7 апрелдан 8 апрелга ўтар кечаси) хуфтон ва бомдод намози ўртасида нафл ибодатларини адо қилишга эътибор қилиш лозим. Ибодат қила олмаса ҳам, гуноҳлардан сақланишга қаттиқ эътибор қаратиш, хусусан, бу кечанинг фазилатларидан маҳрум қиладиган гуноҳлардан сақланиш зарур. Бу кечада тавба ва истиғфор айтишга эътибор қилиб, ҳар ҳил бидъатлардан сақланиш керак. Ўзи ва барча уммат учун хайрли дуолар қилиш, тоқат етгунича зикрлар, нафллар, тиловати Қуръонлар қилиш, имкон топган кишилар шаъбоннинг ўн бешинчи куни рўза тутиши бароат кечасининг муҳим фазилатлари саналади.\nСамарқанд вилояти бўйича вакили,\nЖанубий Кореядан Ўзбекистонга олтинчи бор гуманитар ёрдам келди\nҚорақалпоғистонда коронавирусдан даволанаётган украиналиклар соғайди\n#онлайн: Бу йил "эски" абитуриентлардан пул олинадими?


20:54 / 10.10.2020\n"D витамини иммунитетни коронавирус ва бошқа инфекцияларга қарши курашиш учун кучайтириши исботланган", - деди Евгений Тимаков.\n“Мавсумий ЎРВИ ҳақиқатан ҳам иммунитет тизимини мустаҳкамлашга ёрдам беради. Ва барчани уч ой давомида бир-бирлари билан мулоқот қилмасдан изоляцияда ўтиришга мажбур қилиш жуда катта хато бўлган бўлар эди. Бу вақт ичида организм бошқа инфекциялар ва вируслар борлигини унутади ва иммунитетни машқ қилдиришни тўхтатади. Муайян касаллик қўзғатувчиларига қарши иммунитетни эмас, балки табиатан бизга хос бўлган умумий иммунитетни. Мазкур умумий иммунитет доимо машқ қилиб туриши керак”, - дея хулоса қилди шифокор.


Новак Жокович йил теннисчиси деб топилди\n21:45 / 09.11.2018\nПрофессионал теннисчилар уюшмаси (ATP) сербиялик теннисчи Новак Жоковични йил теннисчиси деб топди. Унга, шунингдек, “Йил қайтиши” мукофоти берилган.\nТирсагида операцияни ўтказган Жокович 2018 йил июнда рейтингнинг 22-ўринига қайтди. Мавсум охирига келиб эса у 1-поғонага кўтарилиб олди. Унга бундай натижага эришишда ёрдам берган мураббийи Мариан Вайда эса йил мураббийи деб топилди.\nЖорий мавсумда 31 ёшли теннисчи 60 та учрашувдан 49 тасида ғалабага эришган.\nЭътиборлиси, 31 октябрда Жокович португалиялик Жоао Соузуга қарши ўйинда тоби қочган мухлисга ёрдам кўрсатди. Учрашув тўхтатилиб, спортчи тоби қочган мухлис ёнига бориб, унинг ҳоли билан қизиққан ва унга ўз сочиғини ҳадя қилган. Шундан кейин ўйин давом эттирилганди.\nЖокович профессионал теннисчи мақомини 2003 йилда олган. У “Мастерс” сериясидаги барча 9 та мусобақада ғалаба қозонган тарихдаги биринчи теннисчи, 2018 йил сентябрь ҳолатига кўра, олинган мукофот пуллари умумий қийматига бўйича рекордчи ҳисобланади. 5 марта дунёнинг биринчи рақамли теннисчиси бўлишга муваффақ бўлган.\n18:50 / 21.02.2021\nЖокович «Australian Open»да ғолиб бўлиб, «катта дубулға» туркумидаги 18-совринини қўлга киритди\nНовак Жокович ҳакамга тўп билан зарба бериб юборгани учун Us Open’дан четлатилди\n19:47 / 23.06.2020\nДунёнинг биринчи ракеткаси Новак Жоковичда коронавирус аниқланди


Кир ювиш машиналарини таъмирлаш - SERVER-SERVICE\nЗамонавий ҳаёт ритми ҳар бир одамдан нафақат катта куч, балки ажойиб ташқи кўринишни ҳам талаб қилади, ахир, барчага маълум, кийимга қараб кутиб олишади. Бироқ айнан кийимларнинг ўзи яхши кўриниши учун кўпчилик одамлар анча тер тўкишига тўғри келади. Бахтимизга, бугун ўзи сувни иситади, ўзи ювиб, ўзи сиқадиган ва ювиш учун мос режимни ўзи танлайдиган кўплаб турдаги кир ювиш машиналари ихтиро қилинган. Сизга деярли қуруқ кийимларни кир ювиш машинаси барабанидан олиш ва дазмоллаш қолади ҳолос. Маълум бўлганидек, кир ювиш машинаси аҳамиятини олдндан баҳолаш мумкин эмас. Улар бизга нафақат чиройли кийинишга, балки кийимимиз ҳақида қайғуриш учун сарфланадиган вақтимизни сезиларли даражада тежаш имконини беради.\nБироқ кир ювиш машиналарида ҳам етишмовчиликлар мавжуд: энг кутилмаган вазиятда бузилиб қолиш уларга хос. Бундан ташқари, носозлик хусусияти турлича бўлиши мумкин – жиҳозларининг бузилишидан то мураккаб ички механизмларининг ишдан чиқишигача. Бугун дренаж тизимида тиқилиш каби у ёки бу моделга хос носозликларнинг умумий тури аниқланган.\nИсталган ҳолда кир ювиш машиналарини таъмирлаш муҳим, бундай масъулиятли вазифани эса фақат профессионалларга ишониш лозим. Акс ҳолда, сиз электрон ёрдамчингиздан бутунлай ажралиб қолишингиз муқаррар.\nТошкент шаҳрида кир ювиш машиналарини таъмирлаш\nБугун Server Service компанияси Тошкент шаҳрида кир ювиш машиналарини таъмирловчи етакчи компаниялардан бири ҳисобланади. Бир қанча йиллар давомида Server Service компанияси мутахассисларининг оғир меҳнати шунчаки таъмирлаш ишларидан иборат бўлмади. Компания жамоаси – бу фирма имижини ушлаб турувчи бой тажрибага эга ва ўз ишини бениҳоя суядиган одамлар.\nБизда таъмирлаш ишларини амалга ошириб, сиз барча таъмирлаш ишлари сифатли олиб борилишига тўлиқ ишонч ҳосил қилишингиз мумкин, шунингдек, биз устамиз томонидан алмаштирилган барча деталлар сифатига жавоб берамиз.\nБундан ташқари, таъмирлаш ишлари тугаганидан сўнг, биз сиз учун узоқ муддатли сифат кафолати тақдим этамиз. Кафолат муддати давомида носозлик такрорланса, такрорий чақирув ва таъмирлаш ишлари бепул амалга оширилади.\nБиз сиз учун кўрсатган барча хизматларимиз эвазига муносиб нархларни кафолатлаймиз.\nШунингдек, Тошкент шаҳри ва вилоятининг исталган нуқтасига устанинг етиб боришини таъминлаймиз, бу мазкур ҳолатларда кир ювиш машинасини устахонага олиб келиш анъанасини йўққа чиқаради.\nШунингдек, биз таъмирлаш ишларини тез, сифатли ва эҳтиёткор тарзда амалга оширамиз.\nТаъмирлаш ишлари олиб борилган ҳолатда, мутахассис олиб борган диагностика ишлари учун, худди кир ювиш машинасидан фойдаланишни тегишлича қайта тиклаш ишлари каби ҳақ тўланмайди.\nАгар кир ювиш машинангиз бирор сабабга кўра бузилса ва сиз ўнлаб қуйидагича эълонларни кўришдан чарчаган бўлсангиз: “Кир ювиш машиналари, Тошкентда таъмирлаш”, шунчаки бизга қўнғироқ қилинг. Server Service – бу кир ювиш машиналарининг барча моделлари билан боғлиқ муаммонинг тезкор ечими! Бизга контактларда кўрсатилган рақамлар орқали қўнғироқ қилишингиз мумкин.\nСавдо белгиси бўйича кир ювиш машиналарини таъмирлаш:\nКир ювиш машиналарини таъмирлаш бўйича мақолалар